《初离鄱阳》
宋代·喻良能

三年劳簿领，今日进归程。
意与长途远，身兼薄縠轻。
板舆频送喜，山驿屡逢晴。
道上人争指，霜髭彩戏荣。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。